Euroopan parlamentin päätöslauselma, annettu 13 päivänä huhtikuuta 2000, komissiolle myönnettävän vastuuvapauden lykkäämisestä kuudennen, seitsemännen ja kahdeksannen Euroopan kehitysrahaston varainhoidosta varainhoitovuonna 1998



Virallinen lehti nro L 191 , 27/07/2000 s. 0014 - 0015



Euroopan parlamentin päätöslauselma, annettu 13 päivänä huhtikuuta 2000, komissiolle myönnettävän vastuuvapauden lykkäämisestä kuudennen, seitsemännen ja kahdeksannen Euroopan kehitysrahaston varainhoidosta varainhoitovuonna 1998 (2000/469/EY) EUROOPAN PARLAMENTTI, joka ottaa huomioon kuudennen, seitsemännen ja kahdeksannen Euroopan kehitysrahaston taseen ja tilinpäätöksen varainhoitovuodelta 1998 (KOM(1999) 227 - C5-0003/1999), ottaa huomioon Loméssa 31. lokakuuta 1979 allekirjoitetun yleissopimuksen (kuudes EKR, Lomé II), ottaa huomioon Loméssa 8. joulukuuta 1984 allekirjoitetun yleissopimuksen (seitsemäs EKR, Lomé III)(1), ottaa huomioon Loméssa 15. joulukuuta 1989 allekirjoitetun yleissopimuksen (kahdeksas EKR, Lomé IV)(2), ottaa huomioon Mauritiuksella 4. marraskuuta 1995 allekirjoitetun yleissopimuksen (kahdeksas EKR, Lomé IV a)(3), ottaa huomioon tilintarkastustuomioistuimen varainhoitovuotta 1998 koskevan kertomuksen ja toimielinten vastaukset (C5-0266/1999)(4), ottaa huomioon neuvoston 13. maaliskuuta 2000 antaman suosituksen (C5-0154/2000), ottaa huomioon EY:n perustamissopimuksen 276 artiklan, ottaa huomioon työjärjestyksen 93 artiklan ja liitteen V, ottaa huomioon talousarvion valvontavaliokunnan mietinnön sekä kehitysyhteistyövaliokunnan lausunnon (A5-0089/2000), A. ottaa huomioon, että taloudellinen tuki kuudennesta, seitsemännestä ja kahdeksannesta Euroopan kehitysrahastosta oli 31. joulukuuta 1998 1469 miljardia euroa, 1. suosittelee komissiolle myönnettävän vastuuvapauden lykkäämistä kuudennen, seitsemännen ja kahdeksannen Euroopan kehitysrahaston varainhoidosta varainhoitovuonna 1998; pyytää komissiota laatimaan 15. toukokuuta 2000 mennessä päivämäärät soveltuvissa kohdissa sisältävän toimintasuunnitelman, johon sisältyvät seuraavat seikat: - komission vahvistus menettelyistä, joiden mukaisesti se ilmoittaa parlamentille, Euroopan petostentorjuntavirastolle ja tilintarkastustuomioistuimelle kehitysapuohjelmissa havaituista petoksista ja säännönvastaisuuksista, - erittely korjaustoimista, joita pyydetään vastaanottavilta hallituksilta tapauksissa, jolloin niiden havaitaan olevan vastuussa petoksista ja säännönvastaisuuksista, mukaan lukien kansallisia ja EU:n valvontajärjestelmiä tiukentavat toimet, - ilmoitus varoista, jotka kansalliset viranomaiset ovat komission hyväksymien toimien mukaisesti korvanneet tai jotka ne ovat velvollisia korvaamaan tilintarkastusten perusteella, - sitoutuminen periaatteeseen, jonka mukaan vastaanottavien hallitusten vastikevarojen käytössä ei sallita minkäänlaisia petoksia tai säännönvastaisuuksia, - täydellinen luettelo hallinnollisista ja/tai kurinpidollisista tutkimuksista, jotka liittyvät edustustojen henkilöstöön ja jotka on toteutettava rakenteellisia sopeuttamisohjelmia ja muuta kehitystukea koskevien tilintarkastusten jälkeen, - pääpiirteittäinen selostus toimista, joihin se aikoo ryhtyä rakenteellisen sopeuttamispolitiikan puitteiden uudistamiseksi koordinoidusti yhdessä rahoittajien kanssa sen varmistamiseksi, että vastaanottaville hallituksille myönnettävät velvollisuudet ovat sopusoinnussa hallitusten käytössä olevien vastikevarojen riittävän, riippumattoman valvonnan kanssa (jotta varmistetaan sekä kansallisten elinten että komission toteuttaman valvonnan tiukentaminen), - kaikki ne toimet, joihin ryhdytään ulkoista apua koskevan sisäisen tilintarkastuksen ja arvioinnin vahvistamiseksi, - yksityiskohtainen vastaus kehitysyhteistyövaliokunnan vastuuvapauden myöntämisestä varainhoitovuonna 1998 antaman lausunnon johtopäätöksiin, - palveluja ja tarvikkeita koskevan standardimuotoisen mallisopimuksen nopea käyttöönotto ja kaiken teknisen tuen arviointi tilintarkastustuomioistuimen toistuvasti esittämän pyynnön mukaisesti, - jäsenvaltioiden toimittamaa apua koskevien tarkastus- ja arviointijärjestelmien esikuva-analyysi ja ehdotus sellaisen turvamekanismilla varustetun järjestelmän käyttöönotosta, jossa tärkeät havainnot välitetään automaattisesti ja viipymättä ylemmän hallinnon edustajille, 2. kehottaa puhemiestä välittämään parlamentin huomautukset sisältävän päätöslauselman komissiolle, neuvostolle ja tilintarkastustuomioistuimelle, Euroopan investointipankille ja muille toimielimille sekä julkaisemaan ne Euroopan yhteisöjen virallisessa lehdessä (L-sarja). Pääsihteeri Julian Priestley Puhemies Nicole Fontaine (1) EYVL L 86, 31.3.1986, s. 1. (2) EYVL L 229, 17.8.1991, s. 1. (3) EYVL L 156, 29.5.1998, s. 1. (4) EYVL C 349, 3.12.1999.